cyanic-selkie/wikianc huggingface dataset:
এম কিউ কে তালুকদার
এম কিউ কে তালুকদার একজন বাংলাদেশি শিশুবিশেষজ্ঞ ও পুষ্টিবিদ। তিনি নারী ও শিশু স্বাস্থ্য কেন্দ্রের চেয়ারম্যান। তিনি ১৯৯৪ থেকে ২০০১ সাল পর্যন্ত সরকারি স্বাস্থ্যসেবা কেন্দ্র শিশু-মাতৃ স্বাস্থ্য ইনস্টিটিউটের প্রতিষ্ঠাতা পরিচালক ছিলেন। তিনি জনস্বাস্থ্য গবেষণা এবং পুষ্টি সম্পর্কিত বাংলাদেশের জাতীয় নীতি প্রণয়নেও ভূমিকা পালন করেন। মাতৃদুগ্ধ পানের ওপর গুরুত্বারোপ করে ২০১৩ সালে গৃহীত হওয়া ‘মাতৃদুগ্ধ বিকল্প শিশুখাদ্য, বাণিজ্যিকভাবে প্রস্তুতকৃত শিশুর বাড়তি খাদ্য ও উহার ব্যবহারের সরঞ্জামাদি (বিপণন নিয়ন্ত্রণ) আইন’ প্রণয়নে তিনি গুরুত্বপূর্ণ ভূমিকা পালন করেন।
চিকিৎসায় বিশেষ অবদানের জন্য ২০০৫ সালে বাংলা একাডেমি তাকে সম্মানসূচক ফেলোশিপ প্রদান করে। ২০১৮ সালে বঙ্গবন্ধু শেখ মুজিব মেডিকেল বিশ্ববিদ্যালয়ের তৃতীয় সমাবর্তনে তাকে সম্মানসূচক পিএইচডি ডিগ্রি প্রদান করা হয়। ২০১১ সালে তিনি বাংলাদেশ বিজ্ঞান একাডেমির স্বর্ণপদক লাভ করেন।
সিউড়ী
সিউড়ি হল ভারতের পশ্চিমবঙ্গ রাজ্যের বীরভূম জেলার সদর শহর ও পৌরসভা এলাকা। সিউড়ী শহরটি ব্রিটিশ আমলে তৈরি। এই শহরটি ছোটনাগপুর মালভূমির সম্প্রসারিত অংশে অবস্থিত। সমুদ্রপৃষ্ঠ থেকে এর উচ্চতা প্রায় ২৩৩ ফুট। সিউড়ি শহর মোরব্বা এবং আচার-এর জন্য বিখ্যাত। বীরভূম জেলার বক্রেশ্বরে (সিউড়ি থেকে ২০ কিমি) অবস্থিত বক্রেশ্বর শক্তিপীঠ ও উষ্ণ প্রস্রবণ এবং বীরভূম জেলার পাথরচাপড়িতে (সিউড়ি থেকে ১১ কিমি) অবস্থিত দাতাবাবার মাজার  প্রভৃতি জায়গাগুলিতে রাত্রিবাসের সুবন্দোবস্ত না থাকার জন্য ভ্রমণকারী পুণ্যার্থী এবং ভ্রমণার্থীরা সিউড়িতে রাত্রিবাস করে থাকেন।
অবস্থান
সিউড়ির স্থানাঙ্ক হল । এই শহর পশ্চিমবঙ্গের রাজধানী কলকাতা থেকে প্রায় ২২০ কিমি, দুর্গাপুর থেকে ৯০ কিমি, বোলপুর-শান্তিনিকেতন থেকে ৩৪ কিমি দূরে অবস্থিত।  অন্ডাল-সাঁইথিয়া শাখা রেলপথের অন্যতম গুরুত্বপূর্ণ স্টেশন সিউড়ি রেলওয়ে স্টেশন, অণ্ডাল থেকে ৫৫ কিমি এবং সাঁইথিয়া থেকে ১৯ কিমি দূরে অবস্থিত। সিউড়ি জাতীয় সড়ক ১৪ (ভারত)-এর উপর অবস্থিত। সমুদ্রপৃষ্ঠ থেকে সিউড়ির উচ্চতা হল ৭১  মিটার (২৩৩ ফুট)। ছোট নাগপুর মালভূমির সম্প্রসারিত অংশে অবস্থিত সিউড়ির উত্তর দিক দিয়ে ময়ূরাক্ষী নদী বয়ে গেছে। সিউড়ি মোট ৯.৪৭ বর্গ কিমি জায়গা জুড়ে অবস্থিত।
নামকরণ
বীরভূম জেলা সদর তথা শতাব্দী প্রাচীন শহর হল সিউড়ি। এই শহরের নামের দু’ধরনের বানান চোখে পড়ে। জেলা প্রশাসনিক ভবন, পুরভবন, শতাব্দী প্রাচীন জেলা স্কুল, গ্রন্থাগার থেকে শুরু করে বহু জায়গায় রয়েছে ‘সিউড়ী’ বানান। টেলি যোগাযোগ সংস্থার অফিস, পত্রপত্রিকা, বিভিন্ন দোকানপাটে শহরের বানান লেখা ‘সিউড়ি’। অনেক গবেষকের মতে সিউড়ি নামের উৎপত্তির ইতিহাসে আছে এর রহস্য। গৌরীহর মিত্র ‘বীরভূমের ইতিহাস’ গ্রন্থে লিখছেন ‘‘বীরভূমের রাজধানী সিউড়ী, শূরী (বা শৌর্য্যশালী) শব্দের অপভ্রংশ। তাই ইংরেজিতে সিউড়ি-র বানান শূরী (suri) লেখা হয়।’’ বীরভূমে এক সময় বৌদ্ধদের প্রভাব ছিল বলেই শিবাড়ী থেকে সিউড়ী হয়েছে। বীরভূমের ইতিহাসবিদ অর্ণব মজুমদারের মতে সিউড়ি নয়, শতাব্দী প্রচীন জনপদ হিসাবে বিখ্যাত ছিল সিউড়ির সন্নিকটস্থ কড়িধ্যা। প্রচুর সংখ্যক তন্তুবায়ী বা তাঁতি, শাঁখারি পরিবারের বাস ছিল কড়িধ্যায়। থাকতেন জমিদারেরাও। তার শিয়রে অর্থাৎ ঠিক উত্তর দিকে থাকা জনপদ সিউড়ির নাম ‘শিয়র’ থেকেই হয়েছে।
জনসংখ্যার উপাত্ত
ভারতের ২০০১ সালের আদমশুমারি অনুসারে সিউড়ি শহরের জনসংখ্যা হল ৬১,৮১৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে সিউড়ি এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
যোগাযোগ ব্যবস্থা
সিউড়ি শহরে পর্যাপ্ত পরিমাণে সরকারী বাস (দক্ষিণবঙ্গ রাষ্ট্রীয় পরিবহণ সংস্থা, উত্তরবঙ্গ রাষ্ট্রীয় পরিবহণ সংস্থা এবং পশ্চিমবঙ্গ পরিবহন নিগম) এবং বেসরকারি বাস চলাচল করে। সিউড়ি থেকে কলকাতা, দুর্গাপুর, আসানসোল, পুরুলিয়া, বোলপুর, রাজনগর, কানমোড়া, ঝাড়গ্রাম ,বাঁকুড়া, মেদিনীপুর, মসানজোর, দুমকা, জামতাড়া, দীঘা, বর্ধমান, ইংরেজ বাজার, জলপাইগুড়ি, শিলিগুড়ি, কাটোয়া, বালুরঘাট, রায়গঞ্জ ইত্যাদি শহরে বাস চলাচল করে।
সিউড়ী হল একটি আদর্শ রেলওয়ে স্টেশন। এটি সিউড়ি শহরের দক্ষিণ প্রান্তে হাটজন বাজারে অবস্থিত। এই স্টেশনটি সিউড়ি শহরকে হাওড়া, কলকাতা, বর্ধমান, দুর্গাপুর, গুয়াহাটি, ডিব্রুগড়, মালদা, শিলিগুড়ি, পুরী, চেন্নাই, সুরাট, ঝাঝা আসানসোল, রাঁচি, নাগপুর, বিলাসপুর, ভুবনেশ্বর, বিশাখাপত্তনম, ডিমাপুর, জামশেদপুর, পুরুলিয়া, কটক, বিজয়ওয়াড়া, রায়পুর, দুর্গ ইত্যাদি শহরের সঙ্গে রেলযোগে সরাসরি যুক্ত করে।
কাপাসিয়া ইউনিয়ন
কাপাসিয়া ইউনিয়ন নামে বাংলাদেশে মোট ২টি ইউনিয়ন রয়েছে। যথা:
ললিতামানা ফার্নান্দো
খেলোয়াড়ী জীবন
১৯৮৫-৮৬ মৌসুম থেকে ১৯৯৪-৯৫ মৌসুম পর্যন্ত ললিতামানা ফার্নান্দো’র প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন ললিতামানা ফার্নান্দো। ২৫ অক্টোবর, ১৯৮৯ তারিখে মারগাওয়ে অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এমআরএফ ওয়ার্ল্ড সিরিজে (নেহরু কাপ) খেলেছিলেন তিনি। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।
সিটি হান্টারের খণ্ডের তালিকা
thumb|শুয়েশা কর্তৃক জাপানে প্রকাশিত প্রথম খণ্ডের প্রচ্ছদ জাপানে, সিটি হান্টার মাঙ্গা শুয়েশার সাপ্তাহিক শৌনেন জাম্প ম্যাগাজিনে ১৯৮৫ সালের ১৩ নম্বর ইস্যু থেকে ১৯৯১ সালের ৫০ নম্বর ইস্যু পর্যন্ত ছয় বছর ধরে প্রকাশিত হয়ে আসছিল। প্রথম সংকলিত সিটি হান্টার সংগ্রহগুলি জাম্প কমিকস প্রকাশনার অধীনে ১৯৮৫ থেকে ১৯৯২ পর্যন্ত মোট ৩৫টি খণ্ডে প্রকাশিত হয়েছিল।. দ্বিতীয় সংস্করণটি ছিল শুয়েশা সংস্করণের, যারা ১৯৯৬ থেকে ১৯৯৭ সালের মধ্যে একটি ১৮টি বইয়ের সংস্করণ প্রকাশ করেছে। বাঞ্চ ওয়ার্ল্ড ২০০১ থেকে ২০০২ সালের মধ্যে একটি ৩৯টি খণ্ড সংস্করণ প্রকাশ করেছে। অতি সম্প্রতি, টোকুমা কমিকস ৩২টি বইয়ের একটি "সম্পূর্ণ সংস্করণ" প্রকাশ করেছে, প্রতিটির বোনাস উপাদান সহ ২০০৪ এবং ২০০৫ এর প্রথম দিকে।
মাঙ্গাটির উত্তর আমেরিকান সংস্করণ, গুটসুন! এন্টারটেইনমেন্ট কর্তৃক প্রকাশিত এবং রাইজিন কমিক্সে ধাবাহিককৃত, যা শুধুমাত্র ৫ খণ্ড পর্যন্ত উপলব্ধ। ধারাবাহিকটি চীনা, ফরাসি, জার্মান, ইতালীয়, ভিয়েতনামী, স্পেনীয় এবং ইন্দোনেশীয় ভাষায়ও অনুবাদ করা হয়েছে।
মহারাজা নন্দকুমার
ফ্রেম| নন্দকুমার ছিলেন নবাবি আমলে বাংলার বিভিন্ন অঞ্চলের দেওয়ান। ১৭০৫ সালে বর্তমান বীরভূম জেলার নলহাটি থানার ভদ্রপুর গ্রামে নন্দকুমার জন্মগ্রহণ করেন।ব্রিটিশ আমলে তিনিই ছিলেন প্রথম ভারতীয় যিনি ফাঁসির সাজা পান। ১৭৬৫ সালে তিনি ইস্ট ইন্ডিয়া কোম্পানি কর্তৃক বর্ধমান, নদিয়া এবং হুগলির দেওয়ানি লাভ করেন। এর আগে যার দায়িত্বে ছিলেন ওয়ারেন হেস্টিংস।
১৭৭৩ সালে ওয়ারেন হেস্টিংস বাংলার গভর্নর-জেনারেল হয়ে এলে নন্দকুমার তার বিরেদ্ধে দুর্নীতির অভিযোগ আনেন। এই বিষয়টিকে স্যার ফিলিপ ফ্রান্সিস-সহ বাংলার সুপ্রিম কাউন্সিলের বহু সদস্য সমর্থন করেন। তবে হেস্টিংস কাউন্সিলের আনীত সমস্ত অভিযোগ নাকচ করে দেন। এরপর ১৭৭৪ সালে ওয়ারেন হেস্টিংস নন্দকুমারের বিরুদ্ধে দুর্নীতির অভিযোগ আনেন। ঔপনিবেশিক ভারতের প্রথম প্রধান বিচারপতি স্যার এলিজা ইম্পের অধীনে তার মামলা চলে। ইম্পে ছিলেন ওয়ারেন হেস্টিংসের বন্ধু। মামলায় নন্দকুমার দোষী সাব্যস্ত হন।১৭৭৫ সালের ৫ই আগস্ট কলকাতায় তাকে ফাঁসি দেওয়া হয়।
পরবর্তীকালে ব্রিটিশ পার্লামেন্ট প্রধান বিচারপতি এলিজা ইম্পে-সহ হেস্টিংকে ‘আইনি হত্যা’-র অপরাধে অভিযুক্ত করে। বুর্ক (এবং পরে মেকলে) তাদের বিরুদ্ধে এই অভিযোগটি তুলেছিলেন। তবে এই মামলার তদারকিতে থাকা স্যার জেমস স্টিফেন হেস্টিংসের পক্ষেই সওয়াল করেন এবং বলেন যে ইম্পে ন্যায় ও সততার সাথেই মামলাটির নিষ্পত্তি করেছেন।
প্রথম জীবন
মুঘল সম্রাট দ্বিতীয় শাহ আলম ১৭৬৪ সালে নন্দকুমারকে ‘মহারাজা’ উপাধি প্রদান করেছিলেন। ১৭৬৪ সালে ওয়ারেন হেস্টিংসের পর তিনি ইস্ট ইন্ডিয়া কোম্পানি কর্তৃক বর্ধমান, নদিয়া ও হুগলির কালেক্টর নিযুক্ত হন। তিনি রাধামোহন ঠাকুরের নিকট বৈষ্ণবধর্মে দীক্ষিত হন।
হেস্টিংসের বিরুদ্ধে অভিযোগ
মহারাজ নন্দকুমার অভিযোগ করেন যে, হেস্টিংস তাকে দশ লক্ষ টাকার এক-তৃতীয়াংশ ঘুষ দিতে চেয়েছিলেন। তিনি এও দাবি করেন যে, হেস্টিংসের বিরুদ্ধে তার অভিযোগের প্রমাণস্বরূপ একটি চিঠি রয়েছে।
ফাঁসি
ওয়ারেন হেস্টিংস সেই সময় ইস্ট ইন্ডিয়া কোম্পানির সঙ্গে যুক্ত ছিলেন এবং ঘটনাচক্রে স্যার এলিজা ইম্পে ছিলেন তার স্কুলের বন্ধু। তাই বহু ঐতিহাসিক এই মত পোষণ করেন যে, মহারাজ নন্দকুমারকে মিথ্যা অভিযোগে ফাঁসানো হয়েছিল।নন্দকুমারের ফাঁসিকে বহু ঐতিহাসিক ‘আইনি হত্যা’ বলে থাকেন। মেকলে হেস্টিংস ও ইম্পে উভয়কেই ‘আইনি হত্যার’ ষড়যন্ত্রকারী বলে উল্লেখ করেছেন। বাংলার গভর্নর-জেনারেল ওয়ারেন হেস্টিংসের আমলে ১৭৭৫ সালের ৫ই আগস্ট কলকাতায় বর্তমান বিদ্যাসাগর সেতুর নিকটে নন্দকুমারকে ফাঁসি দেওয়া হয়। সেই সময় ইংল্যান্ডের আইনসভায় দুর্নীতির শাস্তি হিসেবে ফাঁসির সাজা হিসেবে জালিয়াতি আইন, ১৭২৮ পাস করা হয়েছিল। তবে ইংল্যান্ডে তৎকালীন পরিস্থিতি অনুসারে দুর্নীতি সংক্রান্ত অপকর্মে অভিজুক্তদের ক্ষেত্রে এই আইনটিকে নানাভাবে ব্যাখ্যা করা হত এবং ভারতের ক্ষেত্রে এই আইন প্রযোজ্য হওয়ার কোনো বিধান ছিল না।
পরিণাম
মহারাজ নন্দকুমার সমাজে একজন সম্ভ্রান্ত ব্যক্তি হিসেবে পরিচিত ছিলেন, তাই তার ফাঁসি স্থানীয় জনসাধারণের মনে আতঙ্কের সঞ্চার ঘটায়।এর ফলে বহু বাঙালি কলকাতা ছেড়ে বেনারসের মতো জায়গায় চলে যায়।
তারকেশ্বর, পশ্চিমবঙ্গ
তারকেশ্বর পশ্চিমবঙ্গের হুগলি জেলার একটি পুণ্য তীর্থের নাম। এটি উক্ত জেলার চন্দননগর মহকুমার একটি থানাও বটে। এই প্রসিদ্ধ হিন্দু তীর্থক্ষেত্রের খ্যাতি সারাদেশে সমাদৃত। রাজ্যের সর্বাপেক্ষা জনপ্রিয় শিবমন্দিরটি এই শহরেই অবস্থিত। এই শহর রাজ্যের রাজধানী কলকাতার থেকে ৫৮ কিলোমিটার দূরে অবস্থিত।
ভূগোল
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৮ মিটার (৫৯ ফুট)।
জনপরিসংখ্যান
ভারতের ২০০১ সালের আদমশুমারি অনুসারে তারকেশ্বর শহরের জনসংখ্যা হল ২৮,১৭৮ জন। এর মধ্যে পুরুষ ৫৩% এবং নারী ৪৭%। এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে তারকেশ্বর এর সাক্ষরতার হার বেশি। এই শহরের জনসংখ্যার ১০% হল ৬ বছর বা তার কম বয়সী।
অর্থনীতি
তারকেশ্বর কৃষিতে বেশ উন্নত। এই শহরে একাধিক হিমঘর রয়েছে। আলু ও লঙ্কা এখানকার প্রধান ফসল।
তারকেশ্বর মন্দির
তারকেশ্বর শিবের মন্দির এই শহরের প্রধান পর্যটক আকর্ষণ। মন্দিরটি বাংলা আটচালা শৈলীর মন্দির। মন্দিরের সামনে একটি নাটমন্দির অবস্থিত। অদূরেই কালী ও লক্ষ্মী-নারায়ণের দুটি মন্দির রয়েছে। মন্দিরের উত্তরে অবস্থিত পুকুরটির নাম দুধপুকুর। লোকবিশ্বাস অনুযায়ী, এই পুকুরে স্নান করলে মনস্কামনা পূর্ণ হয়।
সারাবছরই তারকেশ্বর মন্দিরে পূণ্যার্থীদের ভিড় লেগে থাকে। প্রতি সোমবার ও শ্রাবণ মাসে শ্রাবনী মেলাতে প্রচুর জনসমাগম হয়। এছাড়া ফাল্গুন মাসে শিবরাত্রি ও চৈত্র-সংক্রান্তিতে গাজন উৎসবেও বহু মানুষ আসেন। সমগ্র শ্রাবণ মাস জুড়ে প্রতি সোমবার শিবের বিশেষ পূজা হয়ে থাকে।
তারকেশ্বর থেকে ছয় কিলোমিটার দূরে একটি বৌদ্ধ মন্দির। এই স্থানটির নাম দেউলপাড়া। এটি হুগলি জেলার একমাত্র বৌদ্ধ মন্দির।
পরিবহণ
হাওড়া-তারকেশ্বর লাইনে রেলযোগাযোগ স্থাপিত হয় ১৮৮৫ সালে। এই রেলপথে তারকেশ্বর রেলওয়ে স্টেশন টি কলকাতা আন্তঃনগরীয় রেল ব্যবস্থার অঙ্গ। অতীতে তারকেশ্বরে বেঙ্গল প্রভিনশিয়াল রেলওয়ের একটি প্রান্তিক স্টেশন ছিল। ভবিষ্যতে তারকেশ্বর হুগলি জেলার অন্যতম বৃহত্তম জংশন স্টেশন হিসেবে আত্মপ্রকাশ করতে পারে, বিভিন্ন রেল প্রকল্প যেমন তারকেশ্বর ধনিয়াখালি মগরা, তারকেশ্বর চাঁপাডাঙ্গা আমতা বাগনান, তারকেশ্বর বড়গাছিয়া সাঁতরাগাছি, তারকেশ্বর বারুইপাড়া বর্তমানে চলমান আছে।
সড়কপথেও তারকেশ্বর অত্যন্ত গুরুত্বপূর্ণ। হুগলি জেলার সর্বাপেক্ষা বৃহত্তম বাস স্ট্যান্ডটি তারকেশ্বরেই অবস্থিত। প্রতিদিন প্রায় সমগ্র হুগলি জেলার স্থানীয় বাস সহ দক্ষিণবঙ্গের বিভিন্ন জায়গার দূরপাল্লার বাস চলাচল করে। তারকেশ্বর থেকে বর্ধমান দুর্গাপুর বাঁকুড়া বিষ্ণুপুর জঙ্গলমহল খড়গপুর মেদিনীপুর দীঘা হলদিয়া বাগনান হাওড়া চুঁচুড়া কালনা নবদ্বীপ কৃষ্ণনগর কাটোয়া বোলপুর প্রভৃতি জায়গার সরাসরি দূরপাল্লার এক্সপ্রেস বাস পরিষেবা বর্তমানে আছে।
যোগাযোগ
চাঁপাডাঙা এলাকা এক্সচেঞ্জের কোড ০৩২১২ বেগমপুর, ভগবতীপুর, চাঁপাডাঙা, চণ্ডীতলা, ডিহি-বাদপুর, দ্বারহট্ট, একসারা, গোপীনগর, হরিপাল, হরিণখোলা, জাঙ্গিপাড়া,সন্তোষপুর, নছিপুর, জিনপুর, মশাট, নলিপুর, রাজবলহাট, শ্যামপুর ও তারকেশ্বরের ক্ষেত্রে প্রযোজ্য।
রাজনীতি
তারকেশ্বর বিধানসভা কেন্দ্রের বর্তমান বিধায়ক হলেন রামেন্দু সিংহ রায়। আগের বিধায়ক ছিলেন রচপাল সিং, তিনি ২০১১ ও ২০১৬ সালে এই কেন্দ্র থেকে টিএমসি প্রার্থী হিসেবে এই কেন্দ্র থেকে জয়ী হন। ১৯৯১ ও ১৯৮৭ সালে নির্দল প্রার্থী শান্তি চট্টোপাধ্যায় এবং ১৯৮২ ও ১৯৭৭ সালে নির্দল প্রার্থী রাম চট্টোপাধ্যায় এখান থেকে নির্বাচিত হয়েছিলেন। দীর্ঘদিন স্থানীয় বিধায়ক না হওয়ায় তারকেশ্বরের মানুষদের মধ্যে ক্ষোভ সঞ্চার হয়েছিল।
তারকেশ্বর বিধানসভা কেন্দ্রটি আরামবাগ লোকসভা কেন্দ্রের অংশ। যদিও তারকেশ্বর কে পৃথক লোকসভা ও মহকুমা করার দাবি হুগলি জেলার বিস্তীর্ণ অঞ্চলের মানুষদের মধ্যে রয়েছে।
জয়পুরের নীল মৃৎশিল্প
থাম্ব|একটি যাদুঘরে নীল মৃৎশিল্পের নমুনা নীল মৃৎশিল্প হল জয়পুরের একটা ঐতিহ্যপূর্ণ কারুশিল্প, যা মধ্য এশিয়ায় উদ্ভূত ও ব্যাপকভাবে স্বীকৃত।  এই মৃৎশিল্পে চোখ ধাঁধানো কোবাল্ট নীল রং ব্যবহার করার  জন্য এরকম 'নীল মৃৎশিল্প' নামকরণ হয়েছে। এটি ইউরেশীয় নীল এবং সাদা মৃৎশিল্পগুলির মধ্যে একটি প্রকার এবং আকৃতি ও সাজসজ্জায় ইসলামি মৃৎশিল্পগুলির সঙ্গে সম্পর্কযুক্ত। এটি চীনা মৃৎশিল্প থেকে অনেকটাই আলাদা।
জয়পুরের মৃৎশিল্প মিশরীয় চীনামাটির ধরনের চকচকে এবং কম-তাপে ভস্মীকৃত মিশ্রণ দিয়ে তৈরি। এতে কাদামাটি থাকেনা; স্ফটিক পাথর পাউডার, কাচ গুঁড়ো, মুলতানি মাটি, বোরাক্স, আঠা এবং জল দিয়ে 'ময়দা মাখা'র মতো মেখে এটা তৈরি হয়। অন্য সূত্রে বলা হয়, কাতিরা গঁদ (এক ধরনের আঠা), এবং সাজি (সোডিয়াম বাইকার্বনেট) হল এর উপকরণ।
জয়পুরের মৃৎশিল্পের কিছু সংখ্যক প্রায়-স্বচ্ছ। এটি বেশির ভাগই পাখি এবং অন্যান্য প্রাণীর মূল ভাব দিয়ে সাজানো। কম তাপমাত্রায় জ্বালানো হয় বলে এগুলো ভঙ্গুর হয়ে থাকে। উৎপাদনগুলি মূলতঃ গৃহসজ্জার জন্য প্রস্তুত হয়, যেমন, ছাইদান, ফুলদানি, টেবল ম্যাট, ছোটো বাটি এবং অলংকার রাখার বাক্স। ব্যবহৃত রংগুলি হল কোবাল্ট অক্সাইড থেকে প্রাপ্ত নীল, কপার অক্সাইড থেকে প্রাপ্ত সবুজ এবং সাদা, যদিও কখনো কখনো হলুদ এবং বাদামির মতো অপ্রচলিত রংগুলোও ব্যবহার করা হয়ে থাকে।
ইতিহাস
মৃৎশিল্পে নীল ঔজ্জ্বল্যের ব্যবহারটি হল একটা আমদানিকৃত কারিগরি; মঙ্গোল কারিগরগণ পারসিক আলংকারিক শিল্পের সঙ্গে চিনা চাকচিক্যময় প্রযুক্তি মিলিয়ে এই শিল্পের প্রথম বিকাশ করেন। চতুর্দশ শতকে তুর্কিদের পূর্বাভিমুখী অভিযানের গোড়ার যুগে এই কারিগরি ভারতে আসে। এর উদ্ভবের সময়কালে মধ্য এশিয়ায় এটি ব্যবহার করে টাইলস দিয়ে মসজিদ, সমাধিস্থল এবং প্রাসাদ সাজানো হোত। পরবর্তীকালে, মুঘলরা বিজয় অভিযানে ভারতে আসার পর ভারতে তারা এই শিল্পের ব্যবহার শুরু করে। ক্রমশ নীল চাকচিক্যময় কারিগরি ভারতীয় মৃৎশিল্পীদের আনুষঙ্গিক স্থাপত্য শিল্পের বাইরেও উন্নতিলাভ করে।  তারপরে এই কারিগরি যায় দিল্লির সমভূমিতে এবং সপ্তদশ শতকে পৌঁছে গিয়েছিল জয়পুর।
বর্তমানে নীল মৃৎশিল্প একটা শিল্প হিসেবে জয়পুরের বহু মানুষের জীবনজীবিকার সংস্থান করে দেয়। ঐতিহ্যপূর্ণ নকশা গ্রহণ করা হয়েছে, এবং এখন চিরাচরিত ভস্মাধার, জার, পাত্র এবং ফুলদানি ছাড়াও আপনি দেখতে পাবেন টি-সেট, কাপ এবং সসার, প্লেট ও গ্লাস, জগ, ছাইদান ও রুমাল রিং।
মডার্ন লাইব্রেরি কর্তৃক প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাসের তালিকা
মডার্ন লাইব্রেরি বিংশ শতাব্দীর সেরা একশটি উপন্যাসের একটি তালিকা তৈরি করে ১৯৯৮ সালে। একই সাথে তারা সেরা একশ নন-ফিকশন বইয়ের তালিকাও তৈরি করেছিল। উপন্যাসের তালিকাটি এখানে সংযোজন করা হল। এই রাংকিং পাঠকদের ভোটের ভিত্তিতে করা হয়েছে।
সমুসা
সমুসা বা সমুচা দক্ষিণ এশিয়ার অতিজনপ্রিয় একটি খাবার। সমুসা মূলত একটি ত্রিকোণ জাতীয় ভাজা খাবার যা বিকেলের নাস্তা হিসেবে পছন্দনীয়। এটি বাংলাদেশ, ভারত, পাকিস্তানসহ দক্ষিণ এশিয়ার বিভিন্ন দেশে তৈরি হয়ে থাকে। সাধারণত সকালের নাস্তায়, কিংবা বিকেলে হাল্কা খাবার হিসেবে গ্রহণ করা হয়। বাংলাদেশের প্রত্যেক অঞ্চলের বেশির ভাগ গলিতেই সমুসার দোকান থাকে। পশ্চিমবঙ্গে এটি সিঙাড়া নামেই পরিচিত। সেখানে সমুসার সাথে পিঁয়াজু, সিঙাড়া, পুরি, বেগুনি প্রভৃতি পাওয়া যায়।
প্রস্তুত প্রণালী
থাম্ব|150px|কলকাতার মিষ্টির দোকানে কাঁচা সিঙ্গাড়া থাম্ব|তেলে সমুসা ভাজা হচ্ছে
স্বাদমতো লবণ ও আদা–রসুন বাটা দিয়ে কিমা সেদ্ধ করে নিতে হবে। একটি প্যানে সামান্য তেল দিয়ে পেঁয়াজ সোনালি করে ভেজে নিতে হবে। তারপর কিমা দিতে হবে। লবণ, কাঁচামরিচ, গোলমরিচ গুঁড়ো দিয়ে স্বাদ দেখে নামিয়ে ফেলে এরপর ময়দা মাখানো হলে ছোট ছোট অংশে ভাগ করে রুটি বেলে নিতে হবে। রুটিগুলো লম্বা ফিতের মতো করে কেটে সমুসার ভাজ তৈরি করে এবং ভেতরে পুর দিয়ে মুখ শক্ত করে আটকে দিতে হবে। সব সমুসা বানানো হয়ে গেলে প্যানে ভাজার জন্য তেল গরম করে অল্প আঁচে লালচে করে ভেজে ফেলুন। সমুসা ভাজা শেষে সস এর সাথে পরিবেশন করতে হবে।
ইতিহাস
এই সমুসা মধ্যপ্রাচ্যে প্রথম তৈরী হয়েছে বলে অনুমান করা হয়, ব্যবসায়ীরা মধ্যপ্রাচ্যে গেলে এই সমুসা খেতেন। যা পরবর্তীতে ভারত, বাংলাদেশ, পাকিস্তানে জনপ্রিয় হয়।
দেয়া নেয়া
দেয়া নেয়া হল একটি জনপ্রিয় রোমান্টিক কমেডি বাংলা চলচ্চিত্র যা পরিচালনা করেন সুনীল বন্দ্যোপাধ্যায়। এই চলচ্চিত্রটি ১৯৬৩ সালে রূপচ্ছায়া চিত্র ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন শ্যামল মিত্র। এই চলচ্চিত্রটির মুখ্য চরিত্রে অভিনয় করেন উত্তম কুমার, তনুজা, পাহাড়ী সান্যাল, ছায়া দেবী, তরুণ কুমার।
কাহিনী
লখনৌ শহরের শিল্পপতি বি কে রায়ের ছেলে প্রশান্ত কুমার রায় (উত্তম কুমার) সংগীত পছন্দ করেন কিন্তু পারিবারিক ব্যবসায় অপছন্দ করেন। কাজের প্রতি তার অবহেলা কোম্পানির ক্ষতি হয়। তাঁর বাবা ক্ষুদ্ধ বাড়িতে এসে তাঁকে জিজ্ঞাসা করেন যে তার ছেলেও গোপনে সংগীত চর্চা করছে। সংগীত চর্চা যে বাইজীরা করে সাধারণ মানুষ করে না সে ধারণাটি অস্বীকার করেন। প্রশান্ত বাড়ি ছেড়ে কলকাতায় তাঁর পুরানো বন্ধু অসীমের (তরুণ কুমার) বাড়িতে বসতি স্থাপন করেন। সেখান থেকে তিনি রেডিওতে গান শুরু করেন এবং অভিজিৎ চৌধুরীর ছদ্মনামে খ্যাতি অর্জন করেন। একদিন হঠাৎ করে একজন গাড়ীর মিস্ত্রির সন্ধানে উদ্বিগ্ন ড্রাইভারের মুখোমুখি হলেন তিনি। তিনি তাঁর সাথে এক ধনী লোক, গাড়ির মালিক অমৃতলাল মজুমদারের (পাহাড়ী সান্যাল) গাড়ি মেরামত করতে গিয়েছিলেন যেখানে তিনি অমৃতলালের ভাগ্নী সুচরিতা (তনুজার) সাথে দেখা হয়। অমৃতলাল মজুমদার একজন মেকানিক কাম ড্রাইভার হিসাবে নিয়োগ করার সিদ্ধান্ত নেন এবং প্রশান্ত কুমার রায় ছদ্মনামে তাঁর বাড়িতে হৃদয়হরণ নামে ড্রাইভারীর কাজ করেন। সুচরিতা একটি মর্ডান মেয়ে তবে বেশ কঠিন, সুচরিতা গায়ক অভিজিৎ এর দুর্দান্ত ভক্ত হতে দেখা যায়। তিনি অভিজিৎ এর সাথে দেখা করার বা তার ছবি পাওয়ার জন্য বিভিন্নভাবে চেষ্টা করেন, তবে গায়ক অভিজিৎ কখনও কোনও সাক্ষাৎকার দেন না বা ছবি প্রকাশের অনুমতি দেয় না। অভিজিৎ এর একমাত্র যোগাযোগের ঠিকানা হিসাবে বেতার স্টেশন থেকে অসীমের ঠিকানা পেয়ে সুচরিতা তাদের সাথে দেখা করে অসীমের স্ত্রীর (লিলি চক্রবর্তী) সঙ্গে বন্ধুত্ব হয়ে ওঠে। তিনি তাদের কাছে অভিজিতের একটি ছবি পেতে বলেছেন। প্রশান্ত যখন জানতে পারে যে সুচরিতা অভিজিৎকে ভালবাসে তখন সে এই চাকরি ছেড়ে যাওয়ার সিদ্ধান্ত নেয়।
এদিকে বি কে রায় এর স্ত্রী অসুস্থ তার ছেলের জন্য শোক কাতর হয়ে পড়ায় পুলিশকে তার পুত্রকে খুঁজতে ব্যস্ত ছিলেন। এদিকে সুকান্ত, ঘনিষ্ঠ বন্ধু এবং প্রতিভাবান গীতিকার সুকান্ত বসু যক্ষ্মায় ভুগছেন এবং তাৎক্ষণিকভাবে অপারেশন করতে হয়েছে। প্রশান্ত চিকিত্সার খরচ জোগানোর জন্য একটি শোতে প্রকাশ্যে উপস্থিত হওয়ার সিদ্ধান্ত নেন। ইতিমধ্যে বি কে রায় এবং তার স্ত্রী তাদের ছেলের সন্ধানে কলকাতায় পৌঁছেছেন। একজন পুলিশ প্রশান্তকে চিনে নেয় এবং বি কে রায়কে থিয়েটার আসতে বলে। ইতিমধ্যে, সুচরিতা প্রথমবারের জন্য গায়ক অভিজিৎকে সরাসরি দেখতে প্রথম সারির টিকিট কিনে। পর্দাটি উন্মোচিত হওয়ার সাথে সাথে মঞ্চে থাকা লোকটিকে তাদের রহস্যজনকভাবে অদৃশ্য হয়ে যাওয়া চালক হৃদয় হরন বলে চিনতে পেরে সুচরিতা অবাক হয়ে যায় এবং অশ্রুতে ফেটে তিনি নিজেকে অপমানিত বোধ করেন। বি কে রায় তার ছেলের গানে মুগ্ধ হয়ে তাঁর সিদ্ধান্ত বদলানোর সিদ্ধান্ত নেন। পুলিশ প্রশান্তকে তার বাবা-মার সাথে দেখা করাবে বলে নিয়ে যায়। প্রশান্ত যাওয়ার আগে অসীমকে সব কিছু বোঝাতে বলে এবং প্রশান্তের হয়ে সুচরিতার কাছে ক্ষমা চায়। আশ্চর্যজনকভাবে পুলিশ গাড়িটি মিঃ অমৃতলাল মজুমদারের বাড়িতে থামে - যেখানে তিনি আগে কাজ করেছিলেন। দেখা যাচ্ছে যে বি কে রায় এবং অমৃত লাল একে অপরের সাথে দীর্ঘকাল ধরে পরিচিত এবং বন্ধু । রায় পরিবার সেখানে অতিথি হয়ে রয়েছেন।
অসীম সুচরিতা কাছে সমস্ত কিছু ব্যাখ্যা করলেন, এবং অসীমের স্ত্রী সুচরিতাকে মিসেস রায়ের কাছে প্রশান্তের জন্য কনের প্রস্তাব দিলেন। তবে অমৃতলাল প্রস্তাবটি প্রত্যাখ্যান করে বলেছিলেন যে প্রশান্ত একজন চালক, দেখা যাচ্ছে যে তিনি কৌতুক করছেন এবং স্বীকার করেছেন যে বিবাহের সাথে তার কোনও আপত্তি নেই, তবে কেবল একটি শর্তে, যদি প্রশান্ত রাজি হন যদি সুচরিতার লাইফ টাইম চালক হতে পারেন।
শেফালী শাহ
২০০৭ সালে লাস্ট লেয়ার ছবিতে অভিনয়ের জন্য তিনি সমালোচকদের প্রশংসা লাভ করেন এবং শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন। তিনি ২০১৫ সালে নাটকীয়তা ও কমেডি ধাচের দিল ধাদকানে দো তে অভিনয় করেন, শ্রেষ্ঠ পার্শ্ব অভিনেত্রী বিভাগে বেশ কয়েকটি মনোনয়ন লাভ করেন। তিনি প্রধান অভিনেতার সাথে চলচ্চিত্র শিল্পে অনন্য অবদানের জন্য স্ক্রিন পুরস্কার লাভ করেন।
কর্মজীবন
রঙ্গিলা (১৯৯৫) চলচ্চিত্রের মাধ্যমে শেফালী শাহ চলচ্চিত্রে আত্মপ্রকাশ করেন, যদিও ছবিটিতে তাঁর মাত্র কয়েকটি দৃশ্য ছিল। তিনি টেলিভিশনে কাভী কাভী ধারাবাহিকে অভিনয় করেছেন।
শাহ সফল ছবি ওয়া্ক্ত: দ্য রেস অ্যাগেইন্সট টাইম (২০০৫) এ অমিতাভ বচ্চনের স্ত্রীর ভূমিকায় অভিনয় করেন। ছবিটি পরিচালনা করেছেন তার স্বামী বিপুল শাহ। তার অভিনয় সমালোচকদের কাছে প্রশংসিত হয়েছিল। শেফালী শাহের যুগান্তকারী অভিনয়টি আন্তর্জাতিকভাবে প্রশংসিত হয় মনসুন ওয়েডিংয়ে এ, তিনি রিয়া বর্মার ভূমিকায় অভিনয় করেন। তিনি গান্ধী, মাই ফাদার ছবিতে কস্তুরবা গান্ধীর ভূমিকায় এবং ২০০৮ সালে নির্মিত ব্ল্যাক অ্যান্ড হোয়াইট চলচ্চিত্রে অনীল কাপুরের স্ত্রীর চরিত্রে পরিপক্ব অভিনয় করেন। ঋতুপর্ণ ঘোষের দ্য লাস্ট লেয়ার এ অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন। ২০১০ সালে তিনি চন্দ্রকান্ত কুলকার্নির নাটক ধ্যানীমণির হিন্দি সংস্করণ ধ্যানিমনি; বাস ইটনা সা খওয়াব এ কিরণ কর্মকারের বিপরীতে মঞ্চে অভিনয় করেন।
ব্যক্তিগত জীবন
শাহ টেলিভিশন অভিনেতা হর্ষ ছায়ার সাথে বিবাহ বন্ধনে আবদ্ধ হন। তাদের বিবাহবিচ্ছেদের পরে তিনি পরিচালক বিপুল অমৃতলাল শাহকে বিয়ে করেন। এই দম্পত্তির দুটি ছেলে রয়েছে।
তাহের (নাম)
তাহের (অন্যথায় বানান তাহির ও তোহির) মধ্য রাশিয়ান Тагир ফার্সি: طاهر, طاهر এর অর্থ পবিত্রতা এবং পরিচ্ছন্নতা। এই নামের উৎপত্তি ফারসি থেকে, এটি পৈত্রিক ইহুদি সেফার্ডিক এবং মিজরাহি পরিবারে বেশি পাওয়া যায়।
রহি সার্নাবত
রহি জীবন সার্নাবত (Marathi:राही सरनोबत) একজন ভারতীয় মহিলা ক্রীড়া শ্যুটার, যিনি ২৫ মিটার পিস্তল শুটিং ইভেন্টে প্রতিদ্বন্দ্বিতা করেন। ২০০৮ কমনওয়েলথ ইয়ুথ গেমসে তিনি প্রথম স্বর্ণ পদক জিতেছিলেন এবং ২২ শে আগস্ট, ২০১৮ সালে ২৫ মিটার পিস্তল ইভেন্ট জয় করে, তিনি প্রথম ভারতীয় মহিলা একক যে এশিয়ান গেমসে শুটিং ইভেন্টে স্বর্ণ পদক লাভ করছেন।
টিটাগড়
টিটাগড় ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫ মিটার (৪৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে টিটাগড় শহরের জনসংখ্যা হল ১২৪,১৯৮ জন। এর মধ্যে পুরুষ ৫৭% এবং নারী ৪৩%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে টিটাগড় এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
অবহট্‌ঠ
অবহট্‌ঠ (, অবহট্‌ঠ ôbôhôtthô, চূড়ান্তভাবে apaśabda থেকে; "অর্থহীন শব্দ") মধ্যভারতীয় আর্যভাষা তথা প্রাকৃত ও পালি ভাষার পরবর্তী ঐতিহাসিক ধাপ অপভ্রংশ ভাষার পরবর্তী স্তর বা শেষ পরিণতি। মূলত এই ভাষা থেকেই নব্য ভারতীয় আর্যভাষাসমূহের উৎপত্তি। বাংলা ভাষা পূর্ব ভারতীয় মাগধী ভাষা অবহট্‌ঠ-এর পরিণত রূপ। খ্রিস্টিয় ষষ্ঠ থেকে পঞ্চদশ শতক পর্যন্ত অবহট্‌ঠ ভাষার প্রচলন ছিলো।
উৎপত্তি
thumb|300px|অবহট্‌ঠ ভাষায় লেখা একটি লিপির অংশবিশেষ বাংলা ভাষার উৎপত্তির সাধারণ ক্রম হলো: মাগধী প্রাকৃত > মাগধী অপভ্রংশ > মাগধী অবহট্‌ঠ > বাংলা তবে মুহম্মদ শহীদুল্লাহ এ-বিষয়ে ভিন্ন মত পোষণ করেন, তার মতানুসারে মূলত গৌড়ীয় প্রাকৃত থেকে বাংলা ভাষার উৎপত্তি হয়েছে। অর্থাৎ, গৌড়ীয় প্রাকৃত > গৌড়ীয় অপভ্রংশ > গৌড়ীয় অবহট্‌ঠ > বাংলা
বাংলাদেশ টেলিভিশন বিতর্ক প্রতিযোগিতা
বাংলাদেশ টেলিভিশন বিতর্ক প্রতিযোগিতা প্রতি বছর বাংলাদেশ টেলিভিশনে আয়োজিত একটি বিতর্ক প্রতিযোগিতা।
ইতিহাস
১৯৭৬ সাল থেকে এটি বাংলাদেশ টেলিভিশনে আয়োজিত হচ্ছে। ১৯৭৬ সালে বাংলাদেশ টেলিভিশন “জাতীয় বিতর্ক প্রতিযোগিতা” নামে এটি শুরু করে।
বিতর্কের শ্রেণী
বর্তমানে এই বিতর্ক প্রতিযোগিতা পাঁচ শ্রেণীতে আয়োজিত হয়:
মাধ্যমিক পর্যায়ের ছাত্রছাত্রীদের অংশগ্রহণে এ বিতর্ক প্রতিযােগিতা আয়ােজন করা হয়
উচ্চ মাধ্যমিক পর্যায়ের ছাত্র-ছাত্রীদের অংশগ্রহণে এ বিতর্ক প্রতিযােগিতা আয়ােজন করা হয়
বাংলাদেশে প্রতিষ্ঠিত/ঐতিহ্যবাহী বিদ্যালয়য়ের ইংরেজি মাধ্যমের শাখা ও ইংরেজি মাধ্যম বিদ্যালয়ের A/O লেভেল পর্যায়ের ছাত্রছাত্রীদের অংশগ্রহণে ইংরেজি ভাষায় এ বিতর্ক প্রতিযােগিতা আয়ােজন করা হয়
বাংলাদেশ টেলিভিশনে গৃহীত বিভিন্ন প্রকল্পের অর্থায়নে বিভিন্ন পর্যায়ের ছাত্রছাত্রীদের অংশগ্রহণে বিশেষ ইস্যুভিত্তিক বিতর্ক প্রতিযােগিতা আয়ােজন করা হয়
অতিসংবেদনশীলকারক
অতিসংবেদনশীলকারক (ইংরেজিতে "অ্যালার্জেন") সাধারণত একটি নির্দোষ পদার্থ যা কিছু ব্যক্তিতে অতিসংবেদনশীলতা বা অ্যালার্জির সৃষ্টি করে এবং তাদের দেহে প্রতিক্রিয়ক প্রতিবস্তুর (রিঅ্যাজিনিক অ্যান্টিবডি) উৎপাদন প্রক্রিয়াকে উদ্দীপ্ত করে; এ ক্ষেত্রে সাধারণত IgE অর্থাৎ ই-শ্রেণীর প্রতিবস্তু বা অ্যান্টিবডি উৎপন্ন হয়। কিছু ব্যক্তির দেহের অনাক্রম্যতন্ত্র অতিসংবেদনশীলকারকগুলিকে বহিরাগত ক্ষতিকারক ও বিপজ্জনক পদার্থ হিসেবে গণ্য করে এবং প্রতিক্রিয়া হিসেবে এমন সব রাসায়নিক পদার্থ নিঃসরণ করে যার কারণে নাক, চোখ, গলা, কান, ত্বক বা মুখগহ্বরের তালুতে অতিসংবেদনশীলতা বা অ্যালার্জির বিভিন্ন উপসর্গের সৃষ্টি হয়।
অতিসংবেদনশীলকারকগুলি প্রকৃতিতে স্বাভাবিকভাবে উৎপন্ন হতে পারে বা কৃত্রিম উপায়েও উৎপন্ন হতে পারে। ফুলের পরাগরেণু, ছত্রাকের রেণু বা বীজাণু, ধুলাবালি, ধূলিমাকড়, পশুর লোমের খুশকি, কীটপতঙ্গের দেহাবশেষ বা মল, কিছু খাদ্য (ডিম, চীনাবাদাম, দুধ, মাছ, মাংস, গম, ইত্যাদি), রক্তরস, ওষুধ (ত্বকের ওষুধ বা ব্যাকটেরিয়ানাশক), কীটপতঙ্গের বিষ, ইত্যাদি অতিসংবেদনশীলকারকের কিছু উদাহরণ।
তুফানগঞ্জ
তুফানগঞ্জ ভারতের পশ্চিমবঙ্গ রাজ্যের কোচবিহার জেলার একটি শহর ও পৌরসভা এলাকা। এটি তুফানগঞ্জ মহকুমার মহকুমা সদর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭০ মিটার (২২৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে তফানগঞ্জ শহরের জনসংখ্যা হল ১৯,২৯৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে তফানগঞ্জ এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
যোগাযোগ
নাগরিকরা বাস পরিষেবাগুলিতে প্রধানত নির্ভরশীল। পাবলিক সার্ভিস এবং উত্তরবঙ্গ রাজ্য পরিবহন কর্পোরেশনের উভয়ই পাওয়া যায়। ই-রিকশা শহরের অভ্যন্তরে স্থানীয় পরিবহন জন্যও পাওয়া যায়। বেসরকারি খাত বাস সার্ভিস তামিলনাড়ু পাশাপাশি কারলা ও কর্ণাটকের কিছু শহর জুড়ে পৌঁছেছে। তুফানগঞ্জ রেলওয়ে স্টেশন শহরের দক্ষিণ অংশে অবস্থিত।
রাধে (২০১৭-এর চলচ্চিত্র)
রাধে ২০১৭ সালের একটি নেপালি প্রণয়ধর্মী অ্যাকশন থ্রিলার চলচ্চিত্র। চলচ্চিত্রটি রচনা ও পরিচালনা করেছেন জগদীশ্বর থাপা এবং প্রযোজনা করেছেন সুশীল পোখরেল। প্রমোদ অগ্রহরী ও শিশির ভান্ডারী সহ প্রধান চরিত্রে এই চলচ্চিত্রে অভিনয় করেছেন নিখিল উপ্রেতি, প্রিয়াঙ্কা কার্কি, আশীষ্ম নাকারমী এবং সেলুন বাসনেট। চলচ্চিত্রটি রাধে নামে এক ব্যক্তির সম্পর্কে, যিনি প্রিয়াকে ভালোবাসেন তবে একদিন তিনি তার দেশের পক্ষে লড়াইয়ে নেপালি সেনাবাহিনীতে যোগদানের জন্য কারও নজরে না পড়েই গ্রাম ছেড়ে চলে যান। চলচ্চিত্রটি মুক্তির বছরে বক্স অফিসের একটি সফল ছিল। অনুমান করা হয় যে এটি মুক্তির দুই দিনের মধ্যে ৩ কোটি টাকা আয় করেছিলো।
পটভূমি
রাধে যিনি‌ নিজের মায়ের সাথে বসবাস করেন এবং প্রিয়া নামের একজন মেয়েকে তিনি ভালোবাসেন। কিন্তু প্রিয়ার বাবা তাদের খারাপ আর্থিক অবস্থার কারণে তার কাছে প্রিয়াকে বিয়ে দিতে অস্বীকৃতি জানায়। তারপর একদিন রাধে কাওকে না জানিয়ে গ্রাম ছেড়ে চলে যায় এবং নেপালি সেনাবাহিনীতে যোগ দেয়।
শরীফপুর ইউনিয়ন, কুলাউড়া
শরীফপুর ইউনিয়ন বাংলাদেশের মৌলভীবাজার জেলার কুলাউড়া উপজেলার অন্তর্গত একটি ইউনিয়ন।
আয়তন
শরীফপুর ইউনিয়নের আয়তন প্রায়   ৭৬৯২ একর।
অবস্থান
শরীফপুর ইউনিয়ন কুলাউড়া উপজেলার দক্ষিনে অবস্হিত এবং সীমান্ত এলাকা। শরীফপুর ইউনিয়নের উত্তরে হাজীপুর ইউনিয়ন অবস্হিত,পশ্চিমে প্বার্শবর্তী উপজেলা কমলগন্জ অবস্হিত এবং পুর্ব ও দক্ষিনে ভারতের ত্রিপুরা রাজ্য অবস্হিত।
প্রশাসনিক এলাকা
গ্রামসমূহঃ বাগজুর,সঞ্জবপুর, সঞ্জরপুর, লালারচক, হরিপুর, শরীফপুর, তেলিবিল, পূর্বভাগ, খিদিরপুর,চানপুর,মানগাও,নিশ্চিন্তপুর,দত্তগ্রাম,মনোহরপুর,,তিলকপুর,মাদানগর,চাড়িয়ার ঘাট,কালালায়ের চক,সোনাপুর,ইটারঘাট,পালকিছড়া,তিলকপুর চাবাগান,চুয়াচল্লিশ পাট্টা,চেংগুয়া, চাতলাপুর চাবাগান (পুর্ব টিলা),চাতলাপুর চাবাগান (বাসা টিলা),চাতলাপুর চা বাগান (বাইগুন টিলা),চাতলাপুর চা বাগান (বাজার টিলা),চাতলাপুর চা বাগান (টাংকি টিলা),চাতলাপুর চা বাগান (বাউরি টিলা),চাতলাপুর চা বাগান (মুরগি টিলা) ৩১ টি গ্রাম নিয়ে গঠিত এ ইউনিয়ন টি।
ইতিহাস ঐতিহ্য
শরীফপুরের অনেক ইতিহাস ও ঐতিহ্য রয়েছে। এখানে শায়িত রয়েছেন ৩৬০ আউলিয়ার অন্যতম শাহ শামসু উদ্দিন, (রহ)।স্বাধীনতা যুদ্ধে এ ইউনিয়নের রয়েছে বীরত্বগাথা ইতিহাস।
কৃর্তীমান ব্যক্তিবর্গ
জনাব মোহাম্মদ আব্দুস শহীদ সাবেক যুগ্ন সচিব, বাংলাদেশ জাতীয় সংসদ সচিবালয়।
জনসংখ্যার উপাত্ত
শরীফপুর ইউনিয়নের জনসংখ্যা ২১৪৫৪ জন। পুরুষঃ১০৯২৬ জন এবং মহিলাঃ১০৫২৮ জন।
শিক্ষা
শরীফপুর ইউনিয়নের শিক্ষার হার আনুমানিক ৫২% হবে। ২ টি উচ্চ বিদ্যালয় রয়েছে। ২ টি টাইটেল মাদ্রাসা রয়েছে এবং আরো ১০ টির মত মাদ্রাসা রয়েছে। অধিকাংশ গ্রামে প্রাথমিক বিদ্যালয় রয়েছে।
বানিজ্য
কুলাউড়া উপজেলাার প্রতন্ত্য একটি ইউনিয়ন শরীফপুর, এই ইউনিয়নে মৌলভীবাজার জেলার একমাত্র চাতলা স্হল শুল্ক ষ্টেশন ও ইমিগ্রেশন  চেকপোস্ট অবস্হিত।চাতলা চেকপোস্ট  দিয়ে ভারতের সাথে আমদানি রপ্তানি করে  বৎসরে শত শত কোটি টাকা রাজস্ব আয় হচ্ছে এবং হাজার হাজার লোক বছরে  ভারত ও বাংলাদেশে ভিসা নিয়ে যাতায়াত করে থাকেে যা থেকেও বাংলাদেশ সরকার প্রচুর অর্থ রাজস্ব পেয়ে থাকে।
আয়ের উৎস
অধিকাংশ মানুষের আয়ের উৎস প্রবাসী,কৃষি ও চাকুরীজীবি।
জনপ্রতিনিধি
বর্তমান চেয়ারম্যান-
মোঃ খলিলুর রহমান খলিল
দত্তগ্রামে সংঘর্ষ
দত্তগ্রাম কুলাউড়ার শরীফপুর ইউনিয়নের একটি অন্তর্গত একটি গ্রাম। ভারতের ত্রিপুরা রাজ্যের সীমান্তের একেবারে কাছে এর অবস্থান। মৌলভীবাজারের অন্যতম নদী মনু নদীরে পাশে এই গ্রামের অবস্থান। আগের দিন গ্রামে হানা দেয় পাকবাহিনী পরের দিন পরিকল্পনা মতো ভারত থেকে মুক্তিবাহিনীর ১৭ জনের দলে নদী পার হয়ে গ্রামে ঢুকে হতভম্ব হয়ে যান। পুরো গ্রাম জুড়ে আগুন আর আগুন। তার যখন গ্রাম অবস্থান করছিলেন এমন সময় ২ দিক থেকে আক্রমণ করে পাকিস্তান বাহিনী ।  ৪৫ মিনিট ধরে চলে প্রচণ্ড গুলাগুলি। এসময় আসলাম নামে একজন মুক্তিযোদ্ধা ভারতীয় সীমান্ত পেরিয়ে সংবাদ নিয়ে গেলে মুক্তিবাহিনীর বিরাট একটি দল সাহায্যের জন্য এগিয়ে আসলে পিছুহঠে পাকিস্তানী বাহিনী।
বিজিবি ক্যাম্প
বাংলাদেশের সীমান্ত রক্ষায় অতন্দ্র প্রহরী হিসেবে শরীফপুর ইউনিয়নে ৫ টি বিজিবি ক্যাম্প রয়েছে।
হাট বাজার
বটতলা বাজার,আমতলাবাজার,চাতলাপুর বাজার,তিলকপুর বাজার, নছিরগন্জ বাজার,ঘাটের বাজার, উল্লেখযোগ্য
=সামাজিক সংগঠন=
শরীফপুর ইউনিয়নে অনেক সামাজিক সংগঠন রয়েছে তার মধ্যে উল্লেখ্য যোগ্য ১.ন'মৌজা প্রবাসী সামাজিক সংগঠন ২. বাগজুর ওয়েলফেয়ার সোসাইটি। এই সংগঠনটি অল্পদিনে ইউনিয়নের সুনামকুড়িয়ে  দেশ তথা বিদেশেও অবস্থানরত বাংলাদেশীর সুনাম কুড়িয়েছে
দর্শনীয় স্হান
চাতলাপুর চেকপোষ্ট, চা বাগান,রাবার বাগান,পুর্বভাগ শাহ শামসু উদ্দিন (রহ)মাজার।
২০১৯ আইসিসি মহিলা বাছাইপর্ব ইএপি
খেলার সূচীর উদ্বোধনী খেলায় দেখা যায়, পাপুয়া নিউ গিনি তাদের উভয় ম্যাচেই জয় লাভ করে। রাবিনা ওয়া ভানুয়াটুর বিপক্ষে তাদের প্রথম খেলায় ৫ উইকেটে অধিকারী হন এবং দ্বিতীয় খেলায় নাতাশা আম্বো ইন্দোনেশিয়ার বিপক্ষেও ৫ উইকেট নেন। প্রতিযোগিতার ফাইনাল খেলায় পাপুয়া নিউ গিনি সামোয়াকে ৭ উইকেটে হারিয়ে ইএপি বাছাইপর্বের চ্যাম্পিয়ান হয়ে যায়।
দলগুলো
নিম্নোক্ত দলগুলো প্রতিযোগিতায় অংশ গ্রহণ করে:
কানি শাল
কানি শাল হল এক ধরনের কাশ্মীরি শাল যা কাশ্মীরের কানিহাম এলাকায় তৈরি করা হয়। এটি কাশ্মীরের প্রাচীনতম হস্তশিল্পগুলোর একটি। হস্তশিল্পটি মুঘলদের সময় থেকেই এই উপত্যকার একটি অংশ ছিল। শালগুলো পশমিনা সুতা দিয়ে বোনা হয়। জম্মু ও কাশ্মীর সরকার কানি শালকে একটি ভৌগোলিক নির্দেশক হিসেবে স্বীকৃতি দিয়েছে।
ইতিহাস
কানি বয়নকে কানিহামের একটি আদি শিল্প বলে মনে করা হয় এবং খ্রিস্টপূর্ব ৩০০০ নাগাদ এর উপস্থিতি চিহ্নিত হয়েছে। এই দুর্দান্ত শালটি এককালে মুঘল রাজা, শিখ মহারাজ এবং ব্রিটিশ অভিজাতদের আকৃষ্ট করেছিল। আইন-ই-আকবরিতে লিপিবদ্ধ রয়েছে যে সম্রাট আকবর কানি শালের একজন উৎসাহী সংগ্রাহক ছিলেন।
'কানি' নামটি এর বিশেষ কারিগররা যে অঞ্চলের (কানিহাম), সেখান থেকেই এসেছে। কাশ্মিরিতে 'কানি' শব্দের অর্থ কাঠের ছোট একটি আয়তাকার লাটাই।
কানি শাল যেভাবে বানানো হয়
কানি শাল তাঁতের মাধ্যমে পশমিনা থেকে তৈরি করা হয়। তবে সাধারণ পশমিনা শালে ব্যবহৃত মাকুর পরিবর্তে কানি শাল তৈরিতে বেত বা কাঠের তৈরি সূঁচ ব্যবহার করা হয়।
কানি শালগুলো কেবল সঠিকভাবে যথেষ্ট প্রশিক্ষিত কারিগরই বুনতে পারে। এর বুনন কৌশল এবং জ্ঞান পূর্বপুরুষ থেকে পরবর্তী প্রজন্মের মধ্যে স্থানান্তরিত হয়েছে। অনুমান করা হয় যে ১০,০০০ সংখ্যক কানি তাঁতির মধ্যে বর্তমানে মাত্র ২০০০ কারিগর রয়েছেন।
বিলাসিতার প্রতীক
সাম্প্রতিক সময়ে মেশিন বোনা শালে তালিম বিন্যাসগুলো ব্যবহৃত হয় যা দেখতে একরকম কানি শালের মতই। কাশ্মীর ও ভারতের অন্যান্য অংশে এবং বাইরেও বাণিজ্যিকভাবে এটি বিক্রি হয়।
কানি শালকে লন্ডনের ভিক্টোরিয়া এবং অ্যালবার্ট মিউজিয়াম, প্যারিসের মুসি দেস আর্টস দেকোরাতিফ্স এবং নিউইয়র্কের মেট্রোপলিটন জাদুঘরের ইসলামিক শিল্প বিভাগের মতো বিশ্বের সেরা যাদুঘরগুলোতে রাখা হয়েছে।
গাজীপুর জেলা
অবস্থান ও আয়তন
গাজীপুর জেলার উত্তরে ময়মনসিংহ জেলা ও কিশোরগঞ্জ জেলা, দক্ষিণে ঢাকা জেলা ও নারায়ণগঞ্জ জেলা, পূর্বে কিশোরগঞ্জ জেলা ও নরসিংদী জেলা, পশ্চিমে ঢাকা জেলা ও টাঙ্গাইল জেলা।
প্রশাসনিক এলাকাসমূহ
এছাড়াও গাজীপুর শহর সিটি কর্পোরেশন এর অন্তর্ভুুক্ত।
ইতিহাস
গাজীপুর সদর, শ্রীপুর, কালিয়াকৈর, কালিগঞ্জ ও কাপাসিয়া এই ৫টি উপজেলা নিয়ে ঢাকা জেলা থেকে বিভক্ত হয়ে ১৯৮৪ সালের ১ মার্চ গাজীপুর জেলা হিসেবে আত্মপ্রকাশ করে। ঐতিহাসিকরা মনে করেন যে মহম্মদ বিন তুঘলকের শাসনকালে গাজী নামে এক কুস্তিগীর এখানে থাকতো আর তার নাম থেকেই সম্ভবত এই অঞ্চলের নাম হয়েছে গাজীপুর। আবার এই মতের বিরোধিতা করে অনেকে বলেন যে সম্রাট আকবরের সেনাপতি ঈশা খাঁর ছেলে ফজল গাজীর নামে এই জনপদের নামকরণ করা হয়েছে।
শিক্ষা
দর্শনীয় স্থান
এছাড়াও কালিয়াকৈর উপজেলার মৌচাক ইউনিয়নের বাঁশতলী নামক গ্রামে সাম্প্রতিককালে ৩০০ বছরের পুরানো একটি সাদা পাকুড় গাছ আবিস্কৃত হয়েছে যা এ পর্যন্ত বাংলাদেশের আর কোথাও দেখা যায় নি। গাছটিকে ঘিরে পর্যটনশিল্প গড়ে উঠার সম্ভাবনা রয়েছে।
কল্যাণী প্রিয়দর্শন
কল্যাণী প্রিয়দর্শন (জন্ম: ৫ এপ্রিল ১৯৯২) একজন ভারতীয় চলচ্চিত্র অভিনেত্রী, যিনি মালয়ালম, তেলুগু এবং তামিল চলচ্চিত্রে অভিনয় করে থাকেন। নিউ ইয়র্ক সিটির পার্সসন স্কুল অব ডিজাইন থেকে আর্কিটেকচার ডিজাইনিংয়ে স্নাতক গ্রহণের পর কৃষ ৩ (২০১৩) এবং ইরু মুগান (২০১৬) এর প্রোডাকশন ডিজাইনে একজন সহকারী হিসাবে কাজ করেছিলেন। ২০১৭ সালের তেলুগু চলচ্চিত্র হ্যালো-তে অভিনয়ের মাধ্যমে তার অভিনয়ে আত্মপ্রকাশ ঘটে, যার জন্য তিনি শ্রেষ্ঠ নবাগতা অভিনেত্রী বিভাগে ফিল্মফেয়ার পুরস্কার দক্ষিণ এবং ৭ম দক্ষিণ ভারতীয় আন্তর্জাতিক চলচ্চিত্র পুরস্কার জিতেছিলেন।
প্রাথমিক জীবন
কল্যাণী ভারতীয় চলচ্চিত্র নির্মাতা প্রিয়দর্শন এবং অভিনেত্রী লিসির পরিবারে জন্মগ্রহণ করেছিলেন। দুই ভাই-বোনের মাঝে কল্যাণী বড়। ২০১৪ সালে তার বাবা-মা বিবাহবিচ্ছেদ করেছিলেন। তিনি তার বিদ্যালয়ের প্রাথমিক পড়াশোনা চেন্নাইয়ের লেডি আন্দাল এবং পরে সিঙ্গাপুরে করেছিলেন, যেখানে তিনি মঞ্চ দলেও কাজ করেছিলেন। বিদ্যালয় শেষ করার পরে তিনি নিউ ইয়র্ক সিটির পার্সসন স্কুল অব ডিজাইন থেকে আর্কিটেকচার ডিজাইনিংয়ে স্নাতক ডিগ্রি অর্জন করেছিলেন। এই সময়ে তিনি মঞ্চ প্রশিক্ষণও গ্রহণ করেছিলেন। ভারতে ফিরে তিনি পন্ডিচেরির আদিশক্তি থিয়েটারে একটি অভিনয় কর্মশালায় অংশ নিয়েছিলেন।
কর্মজীবন
কল্যাণী ২০১৩ সালে সবু সিরিলের অধীনে বলিউড ছবি কৃষ ৩ (২০১৩)-তে সহকারী প্রোডাকশন ডিজাইনার হিসাবে তার কর্মজীবন শুরু করেছিলেন এবং ২০১৬ সালে তিনি তামিল ছবি ইরু মুগান (২০১৬)-তে সহকারী আর্ট ডিরেক্টর হিসাবে কাজ করেছিলেন। পরের বছর তিনি আখিল আক্কিনেনির বিপরীতে তেলুগু ছবি হ্যালো (২০১৭) দিয়ে অভিনয়ের সূচনা করেছিলেন। এটি পরিচালনা করেছিলেন কল্যাণীর পিতা প্রিয়দর্শনের প্রাক্তন সহকারী বিক্রম কুমার এবং অভিনেতা আক্কিনেনি নাগার্জুনা চলচ্চিত্রটি প্রযোজনা করেছিলেন। ছবিটি ২২ ডিসেম্বর ২০১৭-এ বিশ্বব্যাপী মুক্তি পায় এবং সমালোচকদের কাছে অভিনয়ের জন্য তিনি ইতিবাচক সাড়া পেয়েছিলেন। মালয়ালম চলচ্চিত্রে কল্যাণীর অভিষেক ঘটেছিল তার পিতা প্রিয়দর্শন পরিচালিত ২০২০ সালের প্রাগৈতিহাসিক যুদ্ধভিত্তিক চলচ্চিত্র মারাক্কর : আরবিকাদালিন্তে সিংহাম দিয়ে, যদিও এই ভাষায় তার অভিনীত প্রথম মুক্তিপ্রাপ্ত চলচ্চিত্রটি ছিল পারিবারিক-নাট্য চলচ্চিত্র বারাণে আকাশ্যমুন্ডু (২০২০)।
মুক্তেশ্বরী ডিগ্রী কলেজ, মনিরামপুর
মনিরামপুর ডিগ্রী কলেজ যশোর জেলার মনিরামপুর উপজেলায় অবস্থিত একটি শিক্ষা প্রতিষ্ঠান।
ইতিহাস
মনিরামপুর ডিগ্রী কলেজ যশোর জেলার মনিরামপুর উপজেলার হরিদাসকাটি ইউনিয়নের পাঁচবাড়ীয়া গ্রামে অবস্থিত। এই কলেজটি ৩ একর ৮০ শতক জমির উপর নির্মিত হয়। কলেজটি মুক্তিশ্বরী নদীর তীরে অবস্থিত। শিক্ষকবৃন্দের নেতৃত্বে ১৯৮৪ সালে কলেজটি তৈরি হয়। এছাড়াও এলাকার গণ্যমান্য ব্যক্তিবর্গ, যেমন- তারুক মল্লিক, রণজিত মল্লিক ও জীবন বিশ্বাস প্রমুখ কলেজ প্রতিষ্ঠার জন্য জমি দান করেন।
ফলাফল
প্রতিবছর উপর্যুক্ত কলেজ থেকে কিছু সংখ্যক ছাত্র-ছাত্রী জিপিএ ৫ পেয়ে থাকে। ২০০৮ সালে কলেজটি ফলাফল তালিকায় যশোর শিক্ষা বোর্ডে প্রথম স্থান অধিকার করে।
পুরস্কার
যশোরে শিক্ষা পর্যায়ে প্রথম স্থান অধিকার করায় যশোর শিক্ষা বোর্ড কর্তৃক পুরস্কার হিসেবে কয়েকটি কম্পিউটার প্রদান করা হয়।
বগুড়া জেলা
বগুড়া জেলা বাংলাদেশের উত্তর-পশ্চিমাঞ্চলের রাজশাহী বিভাগের একটি প্রশাসনিক অঞ্চল। উপজেলার সংখ্যানুসারে বগুড়া বাংলাদেশের একটি “এ” শ্রেণীভুক্ত জেলা। বাংলার একজন স্বাধীন সুলতান (১২৮৭–১২৯১) নাসিরউদ্দিন বুগরা খানের নামানুসারে এই জেলার নামকরণ করা হয়। বাংলাদেশের উত্তরবঙ্গে এক ঐতিহ্যবাহী প্রাচীন জনপদ গড়ে উঠেছিল এই বগুড়ায়। প্রাচীন পুণ্ড্র রাজ্যের রাজধানী পুণ্ড্রবর্ধনের বর্তমান নাম মহাস্থানগড়, যা বগুড়া জেলায় অবস্থিত এবং এটি একটি প্রত্নতাত্ত্বিক স্থান হিসেবে পরিচিত। বগুড়াকে উত্তরবঙ্গের প্রবেশদ্বার ও রাজধানী বলা হয়। এছাড়াও বগুড়া শিক্ষানগরী নামে পরিচিত৷ বগুড়া পৌরসভা বাংলাদেশের সবচেয়ে বড় পৌরসভা। বর্তমানে বগুড়া সার্ক এর সংস্কৃতি রাজধানী। ৷
ভৌগোলিক সীমানা
বগুড়ার উত্তরে গাইবান্ধা ও জয়পুরহাট, উত্তর পশ্চিমে জয়পুরহাটের অংশবিশেষ,পশ্চিম ও দক্ষিণ পশ্চিমে নওগাঁ, দক্ষিণে নাটোর ও সিরাজগঞ্জের অংশবিশেষ এবং দক্ষিণ পূর্বে সিরাজগঞ্জের অবশিষ্ট অংশ বিদ্যমান। বগুড়ার পূর্বে জামালপুর থাকলেও এর স্থলভাগ সংযুক্তভাবে অবস্থিত নয়।
বগুড়া ভৌগোলিকভাবে ভূমিকম্পের বিপজ্জনক বলয়ে অবস্থিত। তাছাড়া বগুড়া জেলা বরেন্দ্রভূমির অংশবিশেষ যা ধূসর ও লাল বর্ণের মাটির পরিচিতির জন্য উল্লেখ্য।
প্রশাসনিক এলাকাসমূহ
বগুড়া জেলা ১৮২১ সালে জেলা হিসাবে প্রতিষ্ঠিত হয়। জেলায় উপজেলার সংখ্যা মোট ১২ টি। পৌর সভার সংখ্যা ১২ টি, ইউনিয়ন রয়েছে মোট ১১১
টি। এছাড়া জেলায় ২,৬৯৫ টি গ্রাম, ১,৭৫৯ টি মৌজা রয়েছে। বগুড়া জেলার উপজেলা গুলি হল -
ইতিহাস
খ্রিষ্টপূর্ব ৪র্থ শতকে বগুড়া মৌর্য শাসনাধীনে ছিল। মৌর্য এর পরে এ অঞ্চলে চলে আসে গুপ্তযুগ । এরপর শশাংক, হর্ষবর্ধন, যশোবর্ধন পাল, মদন ও সেনরাজ বংশ ।
সুলতান গিয়াস উদ্দিন বলবনের পুত্র সুলতান নাসির উদ্দিন বগড়া ১,২৭৯ থেকে ১,২৮২ পর্যন্ত এ অঞ্চলের শাসক ছিলেন। তার নামানুসারে এ অঞ্চলের নাম হয়েছিল বগড়া (English:Bogra)। ইংরেজি উচ্চারন 'বগড়া' হলেও বাংলায় কালের বিবতর্নে নামটি পরিবর্তিত হয়ে 'বগুড়া' শব্দে পরিচিতি পেয়েছে। ২ এপ্রিল ২০১৮ প্রধানমন্ত্রীর কার্যালয়ে প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) বৈঠকে বগুড়ার ইংরেজি নাম Bogura করার সিদ্ধান্ত নেয়া হয়।
জনসংখ্যা উপাত্ত
২০১১ সালের আদমশুমারি অনুযায়ী জেলার মোট জনসংখ্যা ৩৫,৩৯,২৯৪ জন। এর মধ্যে ১৭,৭৮,৫২৯ জন পুরুষ এবং ১৭,৬০,৭৬৫ জন নারী। জেলার সাক্ষরতার হার ৪৯.৪৬%। উত্তরবঙ্গের ১৬ টি জেলার মধ্য জনসংখ্যায় বৃহত্তম জেলা হচ্ছে বগুড়া। এবং সারা বাংলাদেশে ষষ্ঠ বৃহত্তম জেলা।
শিক্ষা
বগুড়া জেলা শিক্ষা প্রতিষ্ঠানের দিক দিয়ে অনেক উন্নত। এ জেলায় রয়েছে উত্তরবঙ্গের ১ম বেসরকারি বিশ্ববিদ্যালয় পুন্ড্র ইউনিভার্সিটি অব সাইন্স এন্ড টেকনোলজি (রংপুর রোড,গোকুল,বগুড়া)। এছাড়া সরকারি আজিজুল হক কলেজ, বগুড়া বাংলাদেশের একটি ঐতিহ্যবাহী শিক্ষাপ্রতিষ্ঠান। অত্র জেলায় ১ টি সরকারি মেডিকেল কলেজ (শহীদ জিয়াউর রহমান মেডিকেল কলেজ), ১টি বেসরকারী মেডিকেল কলেজ, ১টি বেসরকারী প্রকৌশল কলেজ  ৮ টি সরকারি কলেজ,১ টি 'ল' (আইন) কলেজ,১টি সরকারি মাদরাসা,  ৭৬ টি বেসরকারি কলেজ, ১.৫৬৮ টি সরকারি মাধ্যমিক বিদ্যালয়, ৪০২ টি বেসরকারী মাধ্যমিক বিদ্যালয়, ১,৫৬৮ টি সরকারি প্রাথমিক বিদ্যালয়, ২৩ টি বেসরকারী প্রথমিক বিদ্যালয়, ১ টি সরকারি পলিটেকনিক্যাল ইন্সটিটিউট, ১ টি ভিটিটিআই, ২ টি পিটিআই, ১ টি টিটিসি ও ১ টি আর্টকলেজ, ১ টি আইএইচটি রয়েছে।
চিকিৎসা
জেলায় মান সম্মত চিকিৎসা ব্যবস্থা নিশ্চিত করার জন্য রয়েছে শহীদ জিয়াউর রহমান মেডিকেল কলেজ ও হাসপাতাল যা ১৯৯১ সালে প্রতিষ্ঠা করা হয়েছে । জেলায় সরকারি হাসপাতালের সংখ্যা ১৭ টি এবং এতে চিকিৎসার জন্য বেড রয়েছে ১,২৮০ টি। অনুমোদিত ডাক্তারের জন্য ৩০৬ টি পদ রয়েছে যার মধ্যে ১২১ জন কর্মরত রয়েছে। মোট বেসরকারী হাসপাতাল রয়েছে ১৫৫ টি যেখানে বেড সংখ্য ১,৫০০টি (প্রায়)।
অর্থনীতি
জেলার অর্থনীতি শিল্প, ব্যবসা-বাণিজ্য ও কৃষি নির্ভরশীল।
কৃষি
জেলার প্রধান কৃষি পণ্য গুলো হলো ধান, পাট, আলু, মরিচ, গম, সরিষা, ভুট্টা, কলা সবজি, আখ ইত্যাদি। মোট চাষযোগ্য জমির পরিমাণ ২,২৩,৪১০ হেক্টর। পতিত জমি ৫,৩৪৩ হেক্টর। মাথাপিছু জমির পরিমাণ ০.২১ হেক্টর। জেলায় খাদ্য দ্রব্য সংরক্ষণের জন্য ২৯ টি হিমাগার রয়েছে।
শিল্প
বগুড়া জেলায় ১২০ টি বড় শিল্প কারখানা, ১৯ টি মাঝারি শিল্প কারখানা, ২৩৫১ টি ক্ষুদ্র শিল্প এবং ৭৪৫ টি কৃষি ভিত্তিক শিল্প রয়েছে। বগুড়ায় তৈরি হয় প্রায় ২ হাজার রকমের হালকা প্রকৌশল ও কৃষি যন্ত্রপাতি।দেশের কৃষি যন্ত্রপাতির বার্ষিক চাহিদার প্রায় ৮০ শতাংশ পূরণ করে এখানকার কারখানাগুলো, যার আর্থিক মূল্য এক হাজার কোটি টাকা।
রপ্তানী পণ্য
কৃষিজাত পণ্যের মধ্যে রয়েছে আলু, মরিচ, ভুট্টা, ও সবজি। এসব পণ্য নেপাল, ভারতসহ অনেক দেশে রপ্তানি হয়। পাটজাত পণ্যের মধ্যে রয়েছে পাটের সুতা, সুতলি ও পাটের ব্যাগ। শেরপুর ও কাহালু উপজেলার গ্রামীণ নারীদের তৈরি নানা ধরনের হস্তশিল্প পণ্য রপ্তনি হয় জার্মানি, সুইডেন, ফ্রান্স, নেদারল্যান্ডস, ইংল্যান্ড, ইতালি, নরওয়ে, অস্ট্রেলিয়া সহ ইউরোপের ১৮টি দেশে। বগুড়ায় তৈরি বিশেষ ধরনের পোশাক সৌদি আরব, কাতার, দুবাই সহ কয়েকটি দেশে রপ্তানি হয়। শেরপুর, ধুনট উপজেলার শতাধিক গ্রামে নারীদের তৈরি জালি সৌদি আরব, ইরাক, ইরান, দুবাই, ভারত ও পাকিস্তান সহ অনেক দেশে রপ্তানি হয়।
সেচপাম্প রপ্তানির মধ্য দিয়ে বগুড়ায় উৎপাদিত যান্ত্রিক পণ্যে বিদেশে রপ্তানি শুরু হয়। রপ্তানিকৃত যন্ত্রাংশের মধ্যে উল্লেখযোগ্য হচ্ছে সেচপাম্প ও এর যন্ত্রাংশ, লাইনার, ধানমাড়াইয়ের যন্ত্র, ডিজিটাল স্কেল, ট্রান্সফরমার এবং টিউবওয়েল। বর্তমানে বগুড়ার পণ্য ভারত, নেপাল ছাড়াও ইউরোপ, মধ্যপ্রাচ্য, অস্ট্রেলিয়া, চীন, জাপানসহ বিশ্বের অন্যান্য দেশের বাজারে যাচ্ছে।
২০১৯ সালে ভারত ও নেপালের বাজারে রপ্তানি হয়েছে প্রায় সোয়া সাত কোটি মার্কিন ডলারের পণ্য। এর বড় একটি অংশ এসেছে রাইস ব্র্যান অয়েল থেকে।
যোগাযোগ ব্যবস্থা
বগুড়াকে উত্তরবঙ্গের প্রবেশদ্বার বলা হয়। মূলত ঢাকা থেকে উত্তরবঙ্গের বেশির ভাগ জেলায় যেতে বগুড়াকে অতিক্রম করতে হয় বলেই এরকম বলা হয়ে থাকে। বগুড়ার যোগাযোগ ব্যবস্থা উন্নত মানের। ট্রেন এবং বাস উভয় ব্যবস্থায় ঢাকা থেকে আসা যায়। জেলায় মোট রাস্তার পরিমাণ ৬,০৪১ কিলোমিটার। এর মধ্যে পাকা রাস্তা রয়েছে ২,৩১০ কিলোমিটার এবং কাঁচা রাস্তা রয়েছে ৩,৭৩১ কিলোমিটার। এছাড়াও জেলার উপর দিয়ে ৯০ কিলোমিটার রেলপথ রয়েছে
সড়ক পথ
ঢাকা পঞ্চগড় হাইওয়েটি বগুড়া জেলার একেবারে মধ্যভাগ দিয়ে শেরপুর, শাহজাহানপুর, বগুড়া সদর ও শিবগঞ্জ উপজেলা দিয়ে চলে গেছে। ভারী এবং দূর পাল্লার যানবাহন চলাচলের জন্য মূল সড়কের পাশাপাশি রয়েছে প্রশস্ত দুটি বাইপাস সড়ক। প্রথমটি পুরাতন বাইপাস নামে পরিচিত শহরের পশ্চিম দিকে মাটিডালি থেকে শুরু হয়ে বারপুর, চারমাথা, ১ নং রেলগেট, ফুলতলা হয়ে বনানীতে গিয়ে শেষ হয়েছে। দ্বিতীয়টি নতুন বাইপাস নামে পরিচিত যা ২০০০ সালের পরবর্তীকালে নির্মিত হয়। দ্বিতীয় বাইপাসটি মাটিডালি থেকে শুরু হয়ে শহরের পূর্ব পাশদিয়ে জয়বাংলা বাজার, সাবগ্রাম হয়ে বনানীতে গিয়ে মুল সড়কের সাথে মিলিত হয়েছে। এছাড়া নাটোর, পাবনা, রাজশাহী সহ দক্ষিণ বঙ্গের জেলা গুলোর সাথে যোগাযোগের জন্য একটি আলাদা মহাসড়ক রয়েছে যা নন্দীগ্রাম উপজেলার মধ্যদিয়ে নাটোরের সাথে সংযুক্ত। নওগা জেলার সাথে যোগাযোগের জন্য চারমাথা থেকে আরেকটি সংযোগ সড়ক কাহালু, দুপচাঁচিয়া, সান্তাহারের মধ্য দিয়ে নওগাঁয় গিয়ে শেষ হয়েছে। এছাড়া বগুড়া জয়পুরহাট জেলাকে সংযুক্ত করার জন্য রয়েছে আলাদা সড়ক ব্যবস্থা।
রেল
বগুড়া জেলার সর্ব পশ্চিমে রয়েছে সান্তাহার রেলওয়ে জংশন স্টেশন। বাংলাদেশ রেলওয়ের ব্রডগেজ লাইন নাটোর থেকে জয়পুরহাট পর্যন্ত সান্তাহারের উপর দিয়ে চলে গেছে। এছাড়া সান্তাহার থেকে একটি মিটারগেজ লাইন আদমদিঘী, তালোড়া, কাহালু, বগুড়া শহর, গাবতলী, সুখানপুকুর, সোনাতলা হয়ে রংপুর, গাইবান্ধা, লালমনিরহাটকে সংযুক্ত করেছে।
আকাশ পথ
বগুড়ার একমাত্র বিমানবন্দরটি বগুড়া সদর উপজেলার এরুলিয়া নামক স্থানে অবস্থিত। তবে বিমান বন্দরটি বিমান বাহিনীর প্রশিক্ষণের কাজে ব্যবহৃত হয়।
পোড়াদহ মেলা
বগুড়ার ঐতিহ্যবাহী মেলার মধ্যে পোড়াদহ মেলা উল্লেখযোগ্য। বগুড়া শহর হতে ১১ কিলোমিটার পূর্বদিকে ইছামতি নদীর তীরে পোড়াদহ নামক স্থানে সন্ন্যাসী পূজা উপলক্ষ্যে প্রতি বছর এ মেলা হয়ে আসছে। পোড়াদহ নামক স্থানে মেলা বসে তাই নাম হয়েছে পোড়াদহ মেলা। কথিত আছে, প্রায় সাড়ে চারশত বছর পূর্বে থেকে সন্ন্যাসী পূজা উপলক্ষ্যে এই মেলা হয়ে আসছে। প্রতিবছর মাঘ মাসের শেষ দিনের পরবর্তী বুধবারে এই মেলা হয়ে আসছে। মেলার প্রধান আকর্ষণ বড় মাছ আর বড় মিষ্টি। এছাড়াও থাকে নারীদের প্রসাধন, ছোটদের খেলনা, কাঠ ও স্টিলের আসবাব ও দৈনন্দিন প্রয়োজনীয় দ্রব্যাদি। মেলা প্রধানত একদিনের হলেও উৎসব চলে তিনদিন ব্যাপী। বুধবার মূল মেলার পরদিন বৃহস্পতিবার একই স্থানে এবং একই সাথে আশেপাশের গ্রামে গ্রামে চলে বউ মেলা। যেহেতু অনেক মেয়েরা মূল মেলায় ভিড়ের কারণে যেতে পারে না তাই তাদের জন্যই এই বিশেষ আয়োজন। বউ মেলায় শুধু মেয়েরা প্রবেশ করতে পারে এবং কেনাকাটা করতে পারে।
কেল্লাপোষী মেলা
বগুড়ার শেরপুরে ৪৫৭ বছর পূর্ব থেকে এ মেলা হয়ে আসছে। মেলার তারিখ প্রতিবছর জৈষ্ঠ মাসের দ্বিতীয় রোববার।
লারা দত্ত
লারা দত্ত (लारा दत्ता, Lara Dutta; জন্ম এপ্রিল ১৬, ১৯৭৮, গাজিয়াবাদ, উত্তর প্রদেশ) একজন ভারতীয় মডেল ও চলচ্চিত্র অভিনেত্রী। তিনি ২০০০ সালে মিস ইউনিভার্স প্রতিযোগিতায় জয় লাভ করেন।
প্রাথমিক জীবন
ভারতের উত্তর প্রদেশের গাজিয়াবাদ এলাকায় ভারতীয় পিতা এবং ব্রিটিশ-ভারতীয় বংশোদ্ভূত মায়ের গর্ভে লারা'র জন্ম। তার বাবা উইং কমান্ডার অবসরপ্রাপ্ত এল.কে. দত্ত এবং মা জেনিফার দত্ত। তার আরো দু'জন বড় বোন রয়েছে। একজন ভারতীয় বিমানবাহিনীতে কর্মরত। সুরকার এবং ডিস্কো জকি (ডিজে) নিতিন শাহানে তার রক্তসম্পর্কীয় বোন। ১৯৮১ সালে তার পরিবার ব্যাঙ্গালোর থেকে স্থানান্তরিত হয়। সেখানে তিনি সেন্ট ফ্রান্সিস জেভিয়ার গার্লস হাই স্কুল এবং ফ্রাঙ্ক এন্থনী পাবলিক স্কুলে পড়াশোনা করেন। মুম্বাই বিশ্ববিদ্যালয় থেকে অর্থনীতি বিষয়ে স্নাতক ডিগ্রী অর্জন করেন।
ব্যক্তিগত জীবন
লারা দত্ত ১৬ ফেব্রুয়ারি, ২০১১ সালে খ্রিস্টান পরিবারের সন্তান বিখ্যাত ভারতীয় টেনিস তারকা মহেশ ভূপতিকে মুম্বাইয়ের বান্দ্রায় বিয়ে করেন। এরপর খ্রিস্টীয় নিয়ম-নীতি অনুসারে ২০ ফেব্রুয়ারি, ২০১১ সালে গোয়ার সানসেট পয়েন্টে বিবাহ-পর্ব অনুষ্ঠিত হয়। ১ আগস্ট, ২০১১ সালে লারা দত্ত তার অন্তসত্ত্বার সংবাদ প্রকাশ করেন। ২০ জানুয়ারি, ২০১২ সালে সায়রা নাম্নী এক কন্যা সন্তান প্রসব করেন তিনি।
২০১০ সালে ভূপতি দম্পতি একটি চলচ্চিত্র নির্মাণকারী সংস্থা বিগ ডেডি প্রোডাকশন্স প্রতিষ্ঠা করেন।
সিনথিয়া লিং লি
সিনথিয়া লিং লি একজন আমেরিকান নৃত্যশিল্পী, নৃত্য পরিকল্পনাকার এবং নৃত্যবিশারদ। তিনি সমসাময়িক, উত্তর আধুনিক এবং ধ্রুপদী ভারতীয় নৃত্য কলার নৃত্য প্রদর্শন করেন। তাঁর গবেষণাগুলো মূলত এশীয় অভিবাসিক পরিবেশনায় কৌতুকপূর্ণ এবং উপনিবেশোত্তর অভিজ্ঞতার উপর আলোকপাত করে।
জীবনী
সিনথিয়া লিং লি তাইওয়ান থেকে আসা অভিবাসী বাবা-মায়ের কাছে টেক্সাসে বড় হয়েছেন। তিনি হান চাইনিজ এবং তাইওয়ানীয় আদিবাসী বংশোদ্ভূত। ছোটবেলায় তিনি ধ্রুপদী পিয়ানোতে প্রশিক্ষণ নিয়েছিলেনন তবে উচ্চ বিদ্যালয়ে যাওয়ার আগে পর্যন্ত নাচ শেখা শুরু করেননি। উচ্চ বিদ্যালয়ে যাওয়ারর পরে তিনি চীনা লোকনৃত্য এবং আধুনিক নৃত্যের প্রশিক্ষণ গ্রহণ শুরু করেছিলেন। তিনি স্বার্থমোর কলেজে পড়াশোনা করেছিলেন এবং সেখানে তিনি ইংরেজি সাম্মানিক পর্যায়ে এবং নৃত্য নিয়ে সাধারণ পর্যায়ে পড়াশুনা করেছিলেন। স্বার্থমোর থেকে স্নাতক শেষ করার পরে থাইল্যান্ড, ভারত এবং ব্রাজিলের ধর্মীয় নৃত্য অধ্যয়নের জন্য তিনি থমাস জে ওয়াটসন ফেলোশিপ লাভ করেছিলেন। ভারতে অধ্যয়নকালে তাঁর পরিচয় হয়েছিল ভারতীয় ধ্রুপদী নৃত্যের কত্থক ঘরানার সাথে। তিনি কত্থক অধ্যয়ন শুরু করেছিলেন এবং নৃত্যপরিকল্পনা ও আন্তঃসংস্কৃতির মধ্যে সংযোগ নিয়ে গবেষণা করেছিলেন। লি যুক্তরাষ্ট্রে ফিরে গিয়ে লস অ্যাঞ্জেলেসের ক্যালিফোর্নিয়া বিশ্ববিদ্যালয় থেকে নৃত্যে স্নাতকোত্তর ডিগ্রি অর্জন করেছেন। তিনি ইউসিএলএর আন্তর্জাতিক বিশ্ব ভক্তিমূলক সঙ্গীত উৎসবের আনতঃসাংস্কৃতিক কেন্দ্রে (সেন্টার ফর ইন্টারকালচারাল পারফরম্যান্স ওয়ার্ল্ড ফেস্টিভ্যাল অফ স্যাক্রেড মিউজিক) কর্মী সদস্য হিসাবে যোগদান করেছেন।
গ্র্যাজুয়েট স্কুল শেষে লি পোস্ট নাট্যম কালেক্টিভে যোগ দিয়েছিলেন। পোস্ট নাট্যম কালেক্টিভ হল নৃত্যশিল্পীদের একটি আন্তঃজাতীয় জোট যা দক্ষিণ এশিয়ার নাচের সমালোচনামূলক পদ্ধতিগুলোর সাথে জড়িত। কলেজ অফ ভিজ্যুয়াল অ্যান্ড পারফর্মিং আর্টসের আওতাধীন স্কুল অফ ডান্সে সহকারী অধ্যাপক হিসাবে তিনি গ্রিনসবারোর নর্থ ক্যারোলিনা বিশ্ববিদ্যালয়ের অনুষদে যোগদান করেছিলেন। পরে তিনি নাট্য শিল্পের সহকারী অধ্যাপক হিসাবে সমসাময়িক নৃত্য এবং কত্থক শেখাতে সান্টা ক্রুজের ক্যালিফোর্নিয়া বিশ্ববিদ্যালয়ের অনুষদে যোগদান করেন। তাঁর পরিকল্পনা করা কাজ এবং গবেষণাগুলো ছিল এশীয় অভিবাসিক পরিবেশনায়  উপনিবেশোত্তর, কৌতুকপূর্ণ এবং রঙ-নারীবাদী প্রভাবকেন্দ্রিক।  তিনি নিউইয়র্কের ডান্স থিয়েটার কর্মশালায় নৃত্য পরিবেশন করেছেন। এছাড়া লস অ্যাঞ্জেলেসের ইস্ট ওয়েস্ট প্লেয়ার্স, আইজিএনআইটিই! নয়াদিল্লিতে সমসাময়িক নৃত্যের উৎসব, এবং চন্দ্র-মণ্ডপ: স্পেসেস ইন চেন্নাইয়ে নৃত্যাভিনয় করেছেন।
কাদিপুর ইউনিয়ন
কাদিপুর ইউনিয়ন বাংলাদেশের সিলেট বিভাগের মৌলভীবাজার জেলার কুলাউড়া উপজেলার অন্তর্গত একটি ইউনিয়ন।
আয়তন
কাদিপুর ইউনিয়নের আয়তন ৬৫৭৯ একর ।
জনসংখ্যার উপাত্ত
বাংলাদেশর ১৯৯১ আদমশুমারি অনুযায়ী কাদিপুর ইউনিয়নের জনসংখ্যা ১৫,৮৭৫ জন। এর মধ্যে মহিলা ৫০%, এবং পুরুষ ৫০%।
শ্রীরামপুর, পশ্চিমবঙ্গ
শ্রীরামপুর ভারতের পশ্চিমবঙ্গ রাজ্যের হুগলি নদীর তীরে অবস্থিত একটি নগর। এটি ১৭৫৫-১৮৪৫ পর্যন্ত ফ্রেডরিক্সনগর নামে ডেনিশদের অন্তর্গত ছিল। এই শহরে শ্রীরামপুর মহকুমা-র সদর দপ্তর অবস্থিত। এই অঞ্চলে ছোট, বড়, মাঝারি বিভিন্ন শিল্প গড়ে ওঠায় এটি একটি গুরুত্বপূর্ণ শিল্পাঞ্চল ও হুগলি জেলার সবচেয়ে উন্নত শহর। বাংলা তথা ভারতের প্রথম ও দ্বিতীয় পাটকল (ওয়েলিংটন জুটমিল ও ইন্ডিয়া জুটমিল), এশিয়ার প্রথম বিশ্ববিদ্যালয় (শ্রীরামপুর বিশ্ববিদ্যালয়) এবং ভারতের দ্বিতীয় কলেজ (শ্রীরামপুর কলেজ), ভারতের প্রথম গ্রন্থাগার (উইলিয়াম কেরি লাইব্রেরি) এখানেই স্থাপিত হয়। এমনকি শ্রীরামপুর মিশনের প্রতিষ্ঠিত ভারতের প্রথম কাগজকলও এই শহরে প্রতিষ্ঠা হয়। শ্রীরামপুরের মাহেশের রথযাত্রা বাংলার প্রাচীনতম এবং (পুরীর পরেই) ভারতের দ্বিতীয় প্রাচীন রথযাত্রা।